Tuisgemaakte Suurdeeg – Boerekos – Kook met Nostalgie
Gebruik 'n vrugtefles en plaas so min of meer ½ koppie rosyne (met pitte) daarin.
Maak fles so ¾ met sterk lou water vol en sit half eetlepel sout, 2 eetlepels suiker en 1 eetlepel koek meel by.
Meng goed en laat staan op 'n warm plek om te gis.
Gooi na 2 dae die meeste water af (so ongeveer ¾).
Sit weer dieselfde hoeveelhede sout, suiker en meel by en weer sterk warm water (moet nie kook warm wees nie anders sal dit die platjie doodbrand).
Recipe Type: Bottel en Bêre Tags: boerekos, Bottel en Bere, resepte, rosyntjies, suurdeeg, tuisgemaakte, yeast
posted by Leonard Lengton on	April 12, 2016
Ek soek al jare na hierdie plantjie se resep. Min mense weet waarvan ek praat. Gemmerbier met die plantjie gemaak is maar net lekkerder.
Kan u asb vir my n resep gee waar die plantjie gebruik word. Ek het myne nie meer nie.
posted by Boerekos on	April 12, 2016
Voeg die gemmer by die water en suiker en roer tot die suiker opgelos is. Voeg die res van die bestanddele by. Giet die mengsel in 'n plastiekemmer met 'n deksel en laat dit 24 uur lank gis. Syg die bier daarna deur en giet die filtraat in gesteriliseerde bottels. Moenie die bottels te vol maak nie. Plaas 2 tot 3 van die rosyne in elke bottel en draai die proppe lossies vas. Laat die bier 'n dag of twee by kamertemperatuur gis voordat dit in die koelkas bewaar word.